Шамил Басаев
Шамил Салманович Басаев () е вицепрезидент на международно непризнатата Чеченска република Ичкерия, ислямски фундаменталст, терорист и един от най-известните чеченски сепаратисти. От 2003 г. Басаев също се нарича Абдул Шамил Абу-Идрис и емир на Бригадата на мъчениците „Риядус Салихин“.

Биография 
Завършва средното си образование през 1982 година. Отслужва военната си служба в поделенията на военновъздушните войски на СССР. След това 3 пъти е кандидатствал да следва право в юридическия факултет на Московския държавен университет, но не е приет.

През 1987 постъпва в Московския инженерен институт по земеустройство, прекъсва след година следването си заради нисък успех. До началото на 1991 е работил в Москва, после постъпва във войската на Конфедерацията на кавказките народи. На 9 ноември 1991 участва в отвличането на самолет „Ту-154“ от летище Минерални води за Турция.

В края на 1991 и началото на 1992 година, по молба на президента на Азербайджан Абулфаз Елчибей, Басаев взима участие в Нагорно-карабахския конфликт между Азербайзджан и Армения за контрола върху областта Нагорни Карабах. През май 1992 г. учства в отбраната на гр. Шуша, който е превзет от арменските сили.

През 1992 – 1993 година Шамил Басаев участва във войната в Абхазия, заедно с Руслан Гелаев в състава на поделение от чеченски доброволци – т.нар. „Абхазки батальон“. Участва в превземането на градовете Гагра и Сухуми.

Терористични атаки 
Отговорен е за многобройни терористични акции в Русия, най-известни от които са:
 превземането на южно-руския град Будьоновск през 1995;
 нахлуването в Дагестан, 7 август – 14 септември 1999
 вземане на заложници в театъра на улица Дубровка в Москва на 23 октомври 2002;
 нападение срещу Назран, Ингушетия на 21 – 22 юни 2004 г.
 завземането на училището в Беслан, Северна Осетия на 1 септември 2004
 през 2005 година терористи, подготвени от Басаев, атакуват град Налчик (столица на Кабардино-Балкария).

Шамил Басаев е смятан за безмилостен главатар на радикалното крило на чеченските сепараисти .

Смърт 
Убит е при експлозия на 10 юли 2006 г. в Ингушетия – република, граничеща с Чечня. Ликвидиран е при секретна оерация на руската служба за сигурност ФСБ.

Интервюта и изявления 
 „Нам предсказывали, что мы будем одни воевать против России“ (интервью във вестник „Независимая газета“, 12 март 1996, на руски език)
 Открытое письмо Шамиля Басаева президенту России Путину 2 (2000, на руски език)
 „Мы воюем за право быть свободными“ (интервю от 15 май 2002, на руски език)
 „Мы обречены на победу..!“ (интервю пред чеченските средства за масова информация, 13 октомври 2002, на руски език)
 „Наступило время великих перемен…“ 2 (интервю пред агенция „Шариат“, 28 април 2003, на руски език)
 „Джихад в Ичкерии только разгорается“ 2 3 (интервю пред агенция „Шариат“ и „Кавказ-Център“, 9 юни 2003, на руски език)

Източници 

Чеченски терористи
Чеченски политици
Родени през 1965 година
Личности (Ингушетия)
Родени в Чечения
Чеченци в Русия